***4.pielikums***

*Atklāta konkursa nolikumam*

*“Angiogrāfijas ierīces ar integrētu intravaskulāro sonogrāfiju piegāde angiogrāfijas un sirds kateterizācijas laboratorijai (SAM 9.3.2.)”*

*Iepirkuma identifikācijas Nr.DPD 2018/21*

**Piegādes līgums Nr. \_\_\_\_\_\_\_\_\_\_\_\_**

Daugavpilī, 2018.gada \_\_\_.\_\_\_\_\_\_

**Sabiedrība ar ierobežotu atbildību “Daugavpils reģionālā slimnīca”**, reģistrācijas Nr. 41503029600, juridiskā adrese Vasarnīcu ielā 20, Daugavpilī, turpmāk tekstā - “Pasūtītājs”, tās valdes locekļa Reiņa Joksta un valdes locekles Ilonas Skrindas personā, kuri darbojas uz statūtu pamata, no vienas puses, un

**Piegādātāja nosaukums,** reģistrācijas Nr.\_\_\_\_\_\_\_\_\_\_\_\_\_*,* juridiskā adrese \_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_ personā, kurš (-a) darbojas uz \_\_\_\_\_\_\_\_\_\_pamata, turpmāk tekstā “Piegādātājs”, no otras puses, abi kopā un katrs atsevišķi saukti – Puses/Puse, apzinādamies savas darbības juridisko nozīmi un sekas, darbojoties bez maldiem, viltus un spaidiem,

pamatojoties uz atklāta konkursa “Angiogrāfijas ierīces ar integrētu intravaskulāro sonogrāfiju piegāde angiogrāfijas un sirds kateterizācijas laboratorijai (SAM 9.3.2.)”, identifikācijas Nr.DPD 2018/21, rezultātiem,

projekta “Sabiedrības ar ierobežotu atbildību “Daugavpils reģionālā slimnīca” kvalitatīvu veselības aprūpes pakalpojumu pieejamības uzlabošana un infrastruktūras attīstība” (Nr.9.3.2.0/17/I/010) ietvaros, noslēdz savā starpā Līgumu izsakot to šādā redakcijā:

1. **LĪGUMA PRIEKŠMETS**

1.1. Piegādātājs pārdod, piegādā, uzstāda, palaiž ekspluatācijā un nodod īpašumā Pasūtītājam, bet Pasūtītājs pērk un pieņem savā īpašumā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk - Ierīce.

1.2. Piegādātājs apņemas Ierīci piegādāt, uzstādīt un palaist ekspluatācijā Pasūtītājam, ievērojot Latvijas Republikas normatīvo aktu prasības attiecīgajā jomā, t.sk. Ministru kabineta 19.08.2014. noteikumus Nr. 482 “Noteikumi par aizsardzību pret jonizējošo starojumu medicīniskajā apstarošanā”, Ministru kabineta 12.11.2013. noteikumus Nr.1284 “Darbinieku apstarošanas kontroles un uzskaites kārtība”, saskaņā ar 1.pielikumu “Tehniskā specifikācija”, 2.pielikumu “Finanšu piedāvājums” un 3.pielikumu “Tehniskais piedāvājums”.

1.3. Ierīci Piegādātājs piegādā, uzstāda un palaiž ekspluatācijā SIA “Daugavpils reģionālā slimnīca”, struktūrvienība “Centrālā slimnīca” – Vasarnīcu iela 20, Daugavpils.

1. **LĪGUMA SUMMA UN NORĒĶINU KĀRTĪBA**
   1. Līguma summa par Ierīci bez pievienotās vērtības nodokļa (turpmāk tekstā - PVN) tiek noteikta EUR \_\_\_\_\_\_\_\_\_ (summa vārdiem), PVN \_\_% EUR \_\_\_\_\_\_\_ (summa vārdiem), kopā ar PVN EUR \_\_\_\_\_\_\_\_\_\_\_ (summa vārdiem). PVN summa tiek aprēķināta un norādīta rēķinā atbilstoši Latvijas Republikas “Pievienotās vērtības nodokli likuma” nodokļa procenta likmēm un noteikumiem.
   2. Šī līguma 2.1.punktā norādītajā līguma summā ir iekļauta Ierīces vērtība, visas Ierīces iepakojuma, piegādes, uzstādīšanas un palaišanas ekspluatācijā izmaksas, tehniskā apkope un darbības traucējumu novēršana, remonts garantijas laikā, darbinieku apmācība, kā arī visi nodokļi, nodevas un citi izdevumi. Papildus izmaksas nav pieļaujamas.
   3. Ja saskaņā ar normatīvajiem aktiem tiek grozīta pievienotās vērtības nodokļa likme, Ierīces cena un Līguma summa ar PVN tiek grozīta bez atsevišķas Pušu vienošanās. Šādas PVN likmes izmaiņas stājas spēkā normatīvajos aktos noteiktajā laikā un kārtībā. Ierīces cena un Līguma summa bez PVN šādā kārtībā nevar tikt grozītas.
   4. Puses vienojas, ka apmaksa par Līguma un tā pielikumos noteiktajām prasībām atbilstošu Ierīci tiek veikta EUR ar pārskaitījumu Piegādātāja norādītajā norēķinu bankas kontā šādā kārtībā:
      1. Piegādātājam ir tiesības pieprasīt avansa maksājumu līdz 20% (divdesmit procenti) apmērā no šī Līguma 2.1.punktā norādītās summas. Lai saņemtu avansa maksājumu, Piegādātājs iesniedz Pasūtītājam avansa maksājuma kredītiestādes garantiju vai apdrošināšanas polisi (avansa garantijas summai vai apdrošinājuma summai jābūt vienādai ar Piegādātāja pieprasīto avansa summu);
      2. Pasūtītājs samaksā Piegādātājam avansa maksājumu \_\_\_\_% apmērā no Līguma summas, kas sastāda summu EUR \_\_\_\_\_\_\_\_\_ (\_\_\_\_\_\_\_\_\_\_\_\_\_\_ *euro* un \_\_ centi), tajā skaitā PVN. Pasūtītājs avansa maksājumu veic 10 (desmit) darba dienu laikā pēc ERAF līdzekļu saņemšanas savā kontā un pēc Līguma 2.4.1. punktā minētās bankas garantijas, kā arī faktūrrēķina saņemšanas, bet ne vēlāk, kā līdz 31.12.2018;
      3. Pasūtītājs atlikušo maksājumu \_\_\_% (\_\_\_\_\_\_\_\_\_\_\_ procentus) no Līguma kopējās summas, kas sastāda EUR \_\_\_\_\_\_\_\_\_ (\_\_\_\_\_\_\_\_\_\_\_\_ *euro* un \_\_ centi), tajā skaitā PVN par Ierīces piegādi veic 30 (trīsdesmit) dienu laikā no Preču pavadzīmes-rēķina saņemšanas, visas Ierīces tehniskās dokumentācijas saņemšanas un Ierīces pieņemšanas – nodošanas akta parakstīšanas dienas.
   5. Par Ierīces apmaksas dienu tiek uzskatīta diena, kad Pasūtītājs ir pārskaitījis naudu uz Piegādātāja bankas kontu, ko apliecina attiecīgais maksājuma uzdevums.
2. **LĪGUMA IZPILDES KĀRTĪBA UN IERĪCES PIEŅEMŠANAS-NODOŠANAS KĀRTĪBA**

3.1. Piegādātājs piegādā, uzstāda un palaiž Ierīci ekspluatācijā **3 (trīs) kalendāro mēnešu laikā** no Pasūtītāja rakstiska pieteikuma saņemšanas dienas.

3.2. Ierīces pasūtījumu Pasūtītāja vārdā veic Līguma 3.7.1. apakšpunktā norādītā Pasūtītāja kontaktpersona, nosūtot elektronisku pieteikumu uz Līguma 3.7.2. apakšpunktā norādītās Piegādātāja kontaktpersonas e-pastu.

3.3. Pasūtītājs, pieņemot Ierīci, pārbauda Ierīces atbilstību un kvalitāti. Ja Ierīce neatbilst šī Līguma noteikumiem, Pasūtītāja pilnvarotais pārstāvis sastāda defektu aktu. Turklāt šajā gadījumā Pasūtītājs ir tiesīgs nepieņemt un neapmaksāt defektu aktā norādīto un neatbilstošo Ierīci.

3.4. Piegādātājs ne vēlāk kā 2 (divu) nedēļu laikā no akta saņemšanas brīža novērš aktā konstatētos trūkumus uz sava rēķina un maksā Pasūtītājam līgumsodu par Ierīces piegādes nokavējumu Līguma 5.1.punktā noteiktajā kārtībā.

3.5. Piegādātājs nodrošina, ka Pasūtītājam tiek iesniegti atbilstoši tiesību normatīvajiem aktiem noformēti Preču pavadzīmes-rēķina trīs eksemplāri (viens eksemplārs – Piegādātājam, divi eksemplāri – Pasūtītājam). Preču pavadzīmes-rēķinā obligāti jānorāda šī Līguma numurs un ERAF projekta identifikācijas Nr. 9.3.2.0/17/I/010, piegādātās Ierīces nosaukums, daudzums, cena *euro*, PVN likme un kopējā cena ar PVN.

3.6. Ierīce uzskatāma par piegādātu, uzstādītu, palaistu ekspluatācijā un nodotu Pasūtītājam ar brīdi, kad Puses (to pilnvarotās personas) parakstījušas pieņemšanas – nodošanas aktu un pavadzīmi-rēķinu.

3.7. Pilnvarotā persona šī Līguma saistību izpildīšanā (pasūtīt, pieņemt Ierīci, parakstīt pavadzīmes, sastādīt un parakstīt defektu aktu):

3.7.1. **No Pasūtītāja puses:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālr.+371\_\_\_\_\_\_\_\_\_\_\_\_\_\_\_\_; fakss: +371\_\_\_\_\_\_\_\_\_\_\_\_\_\_\_\_\_; e-pasts:\_\_\_\_\_\_\_\_\_\_\_\_\_\_\_\_\_;

3.7.2. **No Piegādātāja puses:** **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, tālr. \_\_\_\_\_\_\_\_\_\_\_\_\_\_, fakss \_\_\_\_\_\_\_\_\_\_\_\_\_, e-pasts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. **PUŠU APLIECINĀJUMI UN GARANTIJAS**

4.1. Ierīces garantijas laiks atbilstoši “Tehniskā specifikācija” (Pielikums Nr.1) norādītajam.

4.2. Piegādātājs apņemas nodrošināt Ierīces kvalitāti atbilstoši Līguma un tā pielikumos noteiktajām prasībām.

4.3. Piegādātājs apņemas veikt Ierīces uzstādīšanu un palaišanu ekspluatācijā ievērojot visu Ierīču uzstādīšanas un palaišanas ekspluatācijā regulējošo Latvijas Republikas spēkā esošo normatīvo aktu noteiktās prasības.

4.4. Piegādātājs garantē, ka Ierīce ir jauna, nelietota un atbilst visām Eiropas Savienības un Latvijas Republikas normatīvo aktu prasībām un standartiem attiecībā uz tās kvalitāti un drošību, kā arī Ierīces izgatavotāja sniegtajai informācijai.

4.5. Piegādātājs garantijas laikā nodrošina Ierīcei bezmaksas remontu un bezmaksas tehnisko apkopi saskaņā ar “Tehniskais piedāvājums” (3.pielikums).

4.6. Piegādātājs nodrošina bezmaksas darbinieku profesionālo apmācību Ierīces lietošanā uz vietas SIA “Daugavpils reģionālā slimnīca”, struktūrvienībā “Centrāla slimnīca” – Vasarnīcu ielā 20, Daugavpilī, izsniedzot kompetenci apliecinošu dokumentu.

4.7. Piegādātājs garantē, ka Ierīcei ir CE atbilstības sertifikāts.

4.8. Parakstot Līgumu, Piegādātājs apliecina, ka ir vienīgais pilntiesīgais Ierīces īpašnieks, kam ir tiesības to atsavināt Pasūtītājam kā noteikts Līgumā, un, ka Piegādātājam Līguma spēkā stāšanās brīdī ir visas tiesības un pilnvaras noslēgt Līgumu.

4.9. Piegādātājs garantē, ka Ierīcei ir pievienota ekspluatācijas instrukcija latviešu valoda, ka arī ražotāja dokumentācija Ierīces apkopei un dezinfekcijai.

**5. Līguma nodrošinājums un apdrošināšana**

* 1. Piegādātājs **5 (piecu)** dienu laikā no Līguma noslēgšanas dienas iesniedz Pasūtītājam no Piegādātāja puses neatsaucamu bankas vai apdrošināšanas sabiedrības izsniegtu **Līguma saistību izpildes garantiju** **10% (desmit procentu)** apmērā no Līgumcenas bez PVN, ar tajā ietvertu garantijas sniedzēja apņemšanos veikt bezierunu garantijas maksājumu pēc pirmā Pasūtītāja pieprasījuma. Līguma izpildes garantiju Pasūtītājs var izmantot līgumsoda ieturēšanai, gadījumā, ja Piegādātājs atsakās izpildīt līgumu vai līgums tiek vienpusēji izbeigts kavējuma vai neizpildes dēļ.
  2. Līguma saistību nodrošinājuma termiņš ir no tā izdošanas datuma līdz Preces pieņemšanas-nodošanas akta parakstīšanai.
  3. Līguma nodrošinājuma garantijas oriģinālu Pasūtītājs atgriež pēc Piegādātāja pieprasījuma pēc tās termiņa iztecējuma.

1. **PUŠU ATBILDĪBA**
   1. Ja Piegādātājs kavē un neveic Ierīces piegādi Līgumā noteiktajā termiņā vai nepilda citus Līguma nosacījumus, Piegādātājs maksā Pasūtītājam līgumsodu 0,1 % (nulle komats viens procents) apmērā no Līguma summas par katru nokavēto dienu, bet ne vairāk kā 10 % (desmit procenti) no Līguma summas.
   2. Ja Pasūtītājs neveic rēķina apmaksu Līgumā noteiktajā termiņā, Pasūtītājs maksā Piegādātājam līgumsodu 0,1 % (nulle komats viens procents) apmērā no savlaicīgi neapmaksātās rēķina summas par katru nokavēto dienu, bet ne vairāk kā 10 % (desmit procenti) no neapmaksātās rēķina summas.

6.3. Līgumsoda samaksa neatbrīvo Puses no Līguma izpildes un Puses var prasīt kā līgumsoda, tā arī Līguma noteikumu izpildīšanu.

6.4. Puses ir atbildīgas par to darbības/bezdarbības rezultātā otrai Pusei nodarītajiem tiešajiem zaudējumiem.

6.5. Ierīces kvalitātei ir jāatbilst šajā Līgumā norādītajām prasībām, Pasūtītāja pieprasījumam, kā arī visu Latvijas Republikas spēkā esošo normatīvo aktu prasībām, kas attiecas uz Ierīci.

1. **Apakšuzņēmēju un PERSONĀLA nomaiņas kārtība**
   1. Piegādātājs nav tiesīgs bez saskaņošanas ar Pasūtītāju veikt piedāvājumā norādīto apakšuzņēmēju un personāla nomaiņu un iesaistīt papildu apakšuzņēmējus iepirkuma līguma izpildē.
   2. Pasūtītājs nepiekrīt piedāvājumā norādītā personāla nomaiņai gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
   3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
      1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
      2. tiek nomainīts apakšuzņēmējs, uz kura iespējām Piegādātājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Piegādātājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta pirmajā daļā minētajiem pretendentu izslēgšanas gadījumiem;
      3. piedāvātais apakšuzņēmējs, kura sniedzamo pakalpojumu vērtība ir vismaz 10 procenti no kopējās iepirkuma līguma vērtības, atbilst Publisko iepirkumu likuma 42.panta pirmajā daļā minētajiem pretendentu izslēgšanas gadījumiem;
      4. apakšuzņēmēja maiņas rezultātā tiktu izdarīti tādi grozījumi Piegādātāja konkursam iesniegtajā piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
   4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
   5. Pasūtītājs pieņem lēmumu atļaut vai atteikt Piegādātāja apakšuzņēmēju un personāla nomaiņu vai jaunu apakšuzņēmēju un personāla iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
2. **NEPĀRVARAMAS VARAS APSTĀKĻI**

8.1. Puses tiek atbrīvotas no atbildības par daļēju vai pilnīgu šajā Līgumā paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc Līguma parakstīšanas un kurus Puses nevarēja iepriekš paredzēt un novērst.

8.2. Pie šādiem apstākļiem pieskaitāmas - ugunsnelaime, kara darbība, vispārēja avārija, epidēmija, dabas stihija, kā arī likumdevēja, izpildinstitūciju un tiesu darbības un to pieņemtie akti, kā arī citi apstākļi, kas neiekļaujas Pušu iespējamās kontroles un ietekmes robežās.

8.3. Par nepārvaramas varas apstākļiem nevar tikt atzīta Piegādātāju un citu sadarbības partneru saistību neizpilde, vai nesavlaicīga izpilde.

8.4. Tai Pusei, kas atsaucas uz nepārvaramu, ārkārtēja rakstura apstākļu darbību, 3 (trīs) kalendāro dienu laikā par tiem jāpaziņo otrai Pusei, norādot iespējamo saistību izpildes termiņu.

8.5. Ja nepārvaramu, ārkārtēja rakstura apstākļu dēļ Līguma izpilde aizkavējas vairāk kā par 30 (trīsdesmit) kalendārām dienām, Pusēm ir tiesības vienpusēji lauzt Līgumu. Ja Līgums šādā kārtā tiek lauzts, nevienai no Pusēm nav tiesību pieprasīt no otras Puses zaudējumu atlīdzību.

1. **LĪGUMA SPĒKĀ ESAMĪBA, GROZĪŠANA UN TĀ IZBEIGŠANA**

9.1. Līgums stājas spēkā ar brīdi, kad to ir parakstījušas abas Puses, un ir spēkā līdz pilnīgai Pušu saistību izpildei.

9.2. Līgums var tikt izbeigts ar savstarpēju rakstisku Pušu vienošanos vai citādi saskaņā ar Latvijas Republikas normatīvajiem aktiem.

9.3. Pasūtītājs ir tiesīgs vienpusēji izbeigt Līgumu, 3 (trīs) darba dienas iepriekš rakstiski brīdinot Piegādātāju, nosūtot rakstisko paziņojumu par Līguma izbeigšanu Piegādātājam, gadījumā, ja Piegādātājs Līguma 3.1.punktā noteiktajā termiņā Ierīci nepiegādāja, neuzstādīja un nepalaida ekspluatācijā.

9.4. Jebkuras izmaiņas vai papildinājumi Līgumā jānoformē rakstiski un jāparaksta abām Pusēm. Šādas izmaiņas un papildinājumi ar to parakstīšanas brīdi kļūst par šī Līguma neatņemamu sastāvdaļu.

1. **CITI NOTEIKUMI**

10.1. Puses garantē, ka tām ir attiecīgās pilnvaras, lai slēgtu šo Līgumu un uzņemtos tajā noteiktās tiesības un pienākumus, kā arī iespējas veikt šajā Līgumā noteikto pienākumu izpildi.

10.2. Jautājumi, kas nav noteikti šajā Līgumā, tiek risināti saskaņā ar spēkā esošajiem Latvijas Republikas tiesību normatīvajiem aktiem.

10.3. Līguma izpildes laikā radušos strīdus Puses risina vienojoties vai, ja vienošanās nav iespējama, strīdu izskata tiesā Latvijas Republikas tiesību aktos noteiktajā kārtībā.

10.4. Kādam no šī Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos punktos.

10.5. Ja kādai no Pusēm tiek mainīts juridiskais statuss, atrašanās vieta vai citi rekvizīti, tad tas nekavējoties, bet ne vēlāk kā 7 (septiņu) kalendāro dienu laikā paziņo par to otrai Pusei.

10.6. Līgums ir sastādīts un parakstīts \_\_\_ (\_\_\_\_\_\_\_\_\_\_\_\_) eksemplāros, katrai Pusei pa vienam. Abiem eksemplāriem ir vienāds juridisks spēks.

10.7. Līgumam tā spēkā stāšanās brīdī pievienoti šādi pielikumi, kas ir šī Līguma neatņemamas sastāvdaļas:

1. Pielikums: “Tehniskā specifikācija”

2. Pielikums: “Finanšu piedāvājums”

3. Pielikums: “Tehniskais piedāvājums”

4. Pielikums: “Apakšuzņēmēju un personāla saraksts”.

**11. PUŠU REKVIZĪTI UN PARAKSTI**

|  |  |  |
| --- | --- | --- |
|  | *Pasūtītājs* | *Piegādātājs* |
|  | ***SIA “Daugavpils reģionālā slimnīca”*** |  |
| *Juridiskā adrese* | Vasarnīcu 20, Daugavpils, LV - 5417 |  |
| *Faktiskā adrese* | Vasarnīcu 20, Daugavpils, LV - 5417 |  |
| *Tālrunis* | +371 65405282 |  |
| *Fakss* | +371 65405254 |  |
| *Reģ. Nr.* | 41503029600 |  |
| *Banka* | Valsts kase |  |
| *Bankas kods* | TRELLV22 |  |
| *Konta Nr.* | LV38 TREL 9821 0700 5000 4 |  |
| *e-pasts* | [sia.drs@apollo.lv](mailto:sia.drs@apollo.lv) |  |
|  | *\_\_\_\_\_\_\_\_\_\_\_\_\_\_\_\_\_\_\_\_*  *Valdes loceklis Reinis Joksts*  \_\_\_\_\_\_\_\_\_\_\_\_\_\_\_\_\_\_\_\_  *Valdes locekle Ilona Skrinda* | \_\_\_\_\_\_\_\_\_\_\_\_\_\_\_\_\_\_\_\_  *(Paraksttiesīgās amatpersonas*  *paraksta atšifrējums, amats)* |